На основу члана 58. став 1. Закона о лековима и медицинским средствима („Службени гласник РС”, број 30/10, 107/12, 105/17 – др. закон и 113/17 – др. закон) и члана 42. став 1. Закона о Влади Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 – др. закон),

Влада доноси

У Р Е Д Б У

О ИЗМЕНАМА УРЕДБЕ О КРИТЕРИЈУМИМА ЗА ФОРМИРАЊЕ ЦЕНА ЛЕКОВА ЗА УПОТРЕБУ У ХУМАНОЈ МЕДИЦИНИ ЧИЈИ ЈЕ

РЕЖИМ ИЗДАВАЊА НА РЕЦЕПТ

Члан 1.

У Уредби о критеријумима за формирање цена лекова за употребу у хуманој медицини чији је режим издавања на рецепт („Службени гласник РС”, бр. 86/15, 8/16 и 14/18; у даљем тексту: Уредба), у члану 14. ст. 3–7. и у члану 15. ст. 2, 4, 6, 9, 11, 14. и 15. број: „0,9922” замењује се бројем: „0,9914”.

Прелазне и завршне одредбе

Члан 2.

Извори података из члана 5. став 3. Уредбе, који се користе за утврђивање највиших цена лекова на дан ступања на снагу ове уредбе, јесу последња издања штампаних, односно електронских публикација: Cene zdravil Javnе agencijе Republike Slovenije za zdravila in medicinske pripomočke који се објављује на интернет адреси: http://www.jazmp.si, на дан 6. септембар 2018. године, Основна листа лијекова Хрватског завода за здравствено осигурање и Допунска листа лијекова Хрватског завода за здравствено осигурање које се објављују на интернет адреси: http://www.hzzo.hr, на дан 1. август 2018. године и L-Informatore Farmaceutico 2018.

Члан 3.

За лекове чија је постојећа цена на велико формирана на паритету цена вишем од паритета прописаног чланом 14. Уредбе, а у складу са чланом 17. Уредбе, критеријум за формирање цене лека на велико је постојећа цена лека на велико утврђена Одлуком о највишим ценама лекова за употребу у хуманој медицини, а чији је режим издавања на рецепт („Службени гласник РС”, бр. 14/18, 18/18, 31/18, 48/18 и 70/18) помножена коефицијентом 0,9914.

За лек из става 1. овог члана, носилац дозволе за лек дужан је да, у року од 20 дана од дана ступања на снагу ове уредбе, достави податке прописане овом уредбом за формирање највише цене лека на велико у складу са чл. 17. и 20. Уредбе.

Члан 4.

За дан прерачуна упоредивих цена лекова на велико у динаре из члана 6. ст. 6. и 7. и члана 11. ст. 4. и 5. Уредбе, као и прерачуна CIP цена у динаре из члана 13. ст. 4. и 5. Уредбе, узима се 7. децембар 2018. године.

Члан 5.

Поступци за формирање највише цене лека који су започети по захтевима поднетим до дана ступања на снагу ове уредбе, окончаће се у складу са одредбама ове уредбе.

Члан 6.

Ова уредба ступа на снагу даном објављивања у „Службеном гласнику Републике Србије”.

05 Број: 110-2273/2019

У Београду, 14. марта 2019. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |